**PNRR. Finanțat de Uniunea Europeană – UrmătoareaGenerațieUE**

LICEUL TEORETIC LIVIU REBREANU TURDA

Jud. Cluj, Mun. Turda, Str. Tineretului, Nr. 6, ap. 0

Cod proiect: F-PNRR-SmartLabs-2023-0721

Număr înregistrare: 722/29.05.2024

Aprobat:

Reprezentant Legal

**Candrea A. Angela**

**CAIET DE SARCINI**

**SPECIFICAȚII TEHNICE PENTRU ATRIBUIREA CONTRACTULUI**

**DE ACHIZIȚIE SERVICII DE INSTRUIRE A CADRELOR DIDACTICE**

În cadrul PNRR C15 – Smartlabs

* **Descrierea obiectului contractului:** Achiziție de Servicii de instruire necesare desfășurării activităților Proiectului DOTAREA CU LABORATOARE INTELIGENTE A LICEULUI TEORETIC LIVIU REBREANU TURDA finanțat prin apelul *”Dotarea cu laboratoare inteligente a unităților de învățământ secundar superior”* – PNRR C15
* **Cod CPV principal:** 80500000-9 Servicii de formare (Rev.2)
* **Tipul contractului:** Contract de servicii - Servicii de instruire necesare desfășurarii activităților din cadrul proiectului DOTAREA CU LABORATOARE INTELIGENTE A LICEULUI TEORETIC LIVIU REBREANU TURDA
* **Tipul procedurii:** Achiziție directă în conformitate cu prevederile Art. 7 Alin. (7) Lit. c) din Legea 98/2016, cu modificările și completările ulterioare
* **Valoarea totală estimată a achiziției:** 29.021,51 lei fără TVA
* **Număr de laboratoare pentru care se va asigura instruirea:** 1 laborator
* **Număr de sesiuni de instruire solicitate:** 2 sesiuni

Prezenta documentație constituie ansamblul cerințelor pe baza cărora se elaboreaza de către fiecare ofertant propunerea tehnică pentru prestarea serviciilor.

**INTRODUCERE:**

În cadrul proiectului înregistrat sub numărul F-PNRR-SmartLabs-2023-0721 pentru care s-a încheiat un contract de finanțare între Unitatea Executivă pentru Finanțarea Învățământului Superior, a Cercetării, Dezvoltării și Inovării (UEFISCDI) / Ministerul Educației Naționale și LICEUL TEORETIC LIVIU REBREANU TURDA, în calitate de beneficiar al finanțării:

LICEUL TEORETIC LIVIU REBREANU TURDA urmează să achiziționeze **"Servicii de instruire”** necesare pentru desfășurarea în condiții optime a activităților din cadrul proiectului.

**CONTEXTUL REALIZĂRII PREZENTEI ACHIZIȚII DE SERVICII**

Prezenta achiziție directă, de servicii este necesară pentru desfășurarea activităților cu beneficiarii proiectului (grup țintă – cadre didactice), în cadrul **Activității *”A5 - Instruirea cadrelor didactice pentru utilizarea echipamentelor aferente conceptului de laborator inteligent digital integrat”.***

**DESCRIEREA SERVICIILOR SOLICITATE – SPECIFICAȚII TEHNICE**

**Obiectivul serviciilor:**

Achiziționarea de servicii de formare pentru un număr de aproximativ **37 cadre didactice** în vederea familiarizării cu conceptul de **Laborator Digital Inteligent.**

**Activități:**

În vederea îndeplinirii obiectivului serviciilor, prestatorul va asigura **2** **sesiuni de instruire utilizatori** (cadre didactice) cu durata de **24 ore fiecare (12 ore teorie + 12 ore practică)** - în domeniul IT&C, pentru utilizarea echipamentelor aferente conceptului de laborator inteligent digital integrat.

**În total vor fi livrate 48 ore de instruire a cadrelor didactice.**

**Experții necesari pentru realizarea serviciilor:**

Resursele implicate sunt reprezentate de profesioniști care asigură realizarea cursurilor și evaluarea profesorilor în urma parcurgerii acestora, experți de formare profesională, coordonator proiect, coordonator activitate, precum și personal auxiliar. Ofertantul va descrie în oferta tehnică modalitatea de implementare a serviciilor.

**Perioadă de implementare/ Durata serviciilor:**

Perioada de implementare este începând cu semnarea contractului de către ambele părți până la finalizarea tuturor activităților, dar nu mai târziu de ultima zi de implementare a proiectului, respectiv 31.01.2025.

Durata maximă de prestare a serviciilor: **90 zile de la data notei de comandă privind demararea serviciilor de instruire.**

**Livrabilele contractului:**

**Ca rezultat al serviciilor descrise mai sus, prestatorul va trebui să transmită următoarele livrabile:**

* + Suport de curs în format digital
  + Metodologie implementare contract
  + Certificate de absolvire cu recunoaștere la nivelul instituției și la nivel național
  + Suplimente descriptive (competențe) care vor însoți certificatele
  + Raport final pentru prestarea serviciilor
  + Proces verbal recepție servicii

**Locația de implementare:**

Sesiunile de instruire practică vor fi organizate **exclusiv în cadrul sălii de clasă** – în care a fost instalat laboratorul inteligent.

Adresa: Jud. Cluj, Mun. Turda, Str. Tineretului, Nr. 6, ap. 0

Durata maximă de prestare a serviciilor de instruire: **90 zile\* de la data notei de comanda privind demararea serviciilor de instruire semnarea**

*\*) fără a depăși ultima zi de implementare a proiectului: 31 ianuarie 2025*

**Structura orelor de instruire (program preferat):**

Sesiunile de instruire se vor desfășura:

**12 ore practică** la sala de clasă (smartlab) **+ 12 ore de teorie**, în sistem online

* Având în vedere programul cadrelor didactice, vă solicităm în măsura în care este posibil, ca orele de **instruire TEORETICĂ** să se desfășoare după următorul program:
* **4 zile** (în intervalul luni – vineri) x **3 ore/zi (16:00 – 19:00)**
* Având în vedere programul cadrelor didactice, vă solicităm în măsura în care este posibil, ca orele de **instruire PRACTICĂ** să se desfășoare după următorul program:
* **4 zile** (în intervalul luni – vineri) x **3 ore/zi (14:00 – 17:00)**

**Facilități oferite de Beneficiar:**

Va fi implicat un profesor coordonator de Ia nivelul școlii care gestionează și comunică către profesori informații despre conținutul, calendarul și disponibilitatea cursurilor.

**Drepturi de proprietate intelectuală:**

Toate documentele elaborate sau pregătite de către Prestator pentru Beneficiar în cursul îndeplinirii serviciilor vor avea caracter confidențial și vor deveni și rămâne proprietatea absolută a Beneficiarului. Prestatorul va transmite toată această documentație către Beneficiar până Ia termenul final stabilit prin Contract sau până Ia expirarea acestuia.

**MODALITATEA DE IMPLEMENTARE A CONTRACTULUI**

**Obligațiile principale ale ofertantului / contractantului**

* Ofertantul va presta serviciile, asa cum au fost asumate prin oferta depusă și își va îndeplini obligațiile în condițiile stabilite prin prezentul caiet de sarcini, cu respectarea prevederilor documentației de atribuire și a ofertei în baza careia i-a fost adjudecat contractul.
* Ofertantul va presta serviciile cu atenție, eficiență și diligență, cu respectarea dispozițiile legale, aprobărilor și standardelor tehnice, profesionale și de calitate în vigoare.
* Ofertantul va respecta toate prevederile legale în vigoare în Romania și se va asigura ca și personalul său, implicat în Contract, va respecta prevederile legale, aprobările și standardele tehnice, profesionale și de calitate în vigoare. În cazul în care Ofertantul este o asociere alcătuită din doi sau mai mulți operatori economici, toți aceștia vor fi tinuți solidar responsabili de îndeplinirea obligațiilor din Contract. Părțile vor colabora, pentru furnizarea de informații pe care le pot solicita în mod rezonabil între ele pentru realizarea Contractului.
* Ofertantul va adopta toate măsurile necesare pentru a asigura, în mod continuu, Personalul, echipamentele și suportul necesare pentru îndeplinirea în mod eficient a obligațiilor asumate prin Contract.
* Ofertantul are obligația de a asigura disponibilitatea personalului, pe toata durata Contractului.
* Ofertantul are obligația de a asigura desfășurarea activităților stipulate în prezenta documentație și în Contract prin acoperirea cu Personal specializat pe toata durata implementarii Contractului.
* Ofertantul trebuie să se asigure că, pentru toată perioada Contractului, personalul principal alocat fiecărei activități vor îndeplini obligațiile stabilite în sarcina acestora.
* Ofertantul se obligă să emită factura aferentă serviciilor prestate prin prezentul Contract numai după recepția acestora în condițiile din contract.
* Ofertantul este pe deplin responsabil pentru serviciile prestate în conformitate cu propunerea sa tehnică. Totodată, este răspunzător atât de siguranța tuturor operațiunilor și metodelor de prestare, cât și de calificare a personalului folosit pe toată durata contractului.
* Ofertantul este pe deplin responsabil pentru prelucrarea datelor cu caracter personal. Acesta va desemna un responsabil Data Protection Officer (DPO) la nivelul contractului și va prezenta certificarea acestuia. Ofertantul va prezenta numărul de înregistrare Autoritatea Națională de Supraveghere a Prelucrării Datelor cu Caracter Personal (ANSPDCP)

**Obligațiile principale ale autorității contractante**

* Autoritatea contractantă va pune la dispozitia Contractantului, cu promptitudine, orice informații și/sau documente pe care le deține și care pot fi relevante pentru realizarea Contractului.
* Autoritatea contractantă se obligă să respecte dispozițiile din contractul de servicii
* Autoritatea contractantă își asumă răspunderea pentru veridicitatea, corectitudinea și legalitatea datelor/ informațiilor /documentelor puse Ia dispoziția Contractantului în vederea îndeplinirii Contractului.
* Autoritatea contractanta va stabili și va transmite Contractantului, lista cadrelor didactice care vor participa la sesiunile de instruire, în format tabelar cu următoarele informații: **Nume și prenume, telefon, email, Cod numeric personal - CNP\***

**DURATA CONTRACTULUI**

Se va încheia un contract de prestări servicii de formare, a cărui durată nu va depăși data de 20 decembrie 2024, cu un singur operator economic. **In cadrul propunerii tehnice ofertanții vor prezenta un grafic de implementare al contractului.**

**Modalitatea de transmitere a ofertei**

Procedura de achizitie este **achiziție directă**. Ofertele vor fi transmise **exclusiv prin e-mail** la adresa **ltrebreanuturda@yahoo.com** în termen de maxim **15 zile lucrătoare** de la recepția invitației. *(toate documentele vor fi asumate prin semnătură digitală sau olografă)*

**Solicitări de clarificări**

Solicitările pentru clarificări vor fi transmise **exclusiv prin e-mail** la adresa **ltrebreanuturda@yahoo.com** în termen de maxim **2 zile lucrătoare** de la recepția prezentei documentații. *Termenul de răspuns este de 48 ore de la primirea solicitărilor.*

**Condiții de participare**

Operatorii economici ce depun oferta trebuie să dovedească o formă de înregistrare în condițiile legii din țara de rezidență, din care să reiasă că operatorul economic este legal constituit, ca nu se afla in niciuna din situatiile de anulare a constituirii precum si faptul ca are capacitatea profesionala de a presta serviciile care fac obiectul contractului de achizitie. **In acest sens va prezenta Certificatul de înregistrare fiscală, Certificatul Constatator ONRC valabil Ia data prezentării, din care să reiasă faptul că acesta este autorizat să presteze activitățile ”Alte forme de învațământ n.c.a.” – CAEN 8559.**

De asemenea, se va transmite **Declarația privind beneficiarii reali depusa Ia Oficiul Național al Registrului Comerțului și Furnizare Informații privind Beneficiarii reali eliberat de ONRC.** Din conținutul certificatelor, trebuie să rezulte faptul ca domeniul de activitate al ofertantului este autorizat și corespunde cu obiectul contractului. Persoanele fizice sau juridice străine vor prezenta documentul echivalent celui solicitat mai sus, emis de autoritatea competentă din statul de origine al ofertantului.

\*\*) Având în vedere prelucrarea datelor cu caracter personal (nume, prenume cadre didactice, telefon, email, CNP), ofertantul va furniza numărul de înregistrare emis de **Autoritatea Nationala de Supraveghere a Prelucrarii Datelor cu Caracter Personal (ANSPDCP)** și va desemna minim un **expert / responsabil DPO** pentru care se vor atașa CV și certificări. De asemenea, ofertantul va prezenta odată cu oferta tehnică, **Metodologia privind implementarea măsurilor GDPR** la nivelul contractului, din care să reiasă minim: monitorizarea proceselor, analize specifice (în mod aparte asupra prelucrărilor care implică categorii speciale de date) și elaborarea documentației necesară.

**Modalitatea de plată**

Valoarea estimată a contractului este de **29.021,51 lei fără TVA**

Dupa recepția serviciilor, finalizată prin încheierea unui proces verbal de predare-primire, prestatorul va înainta factura fiscală pe care aceasta o va înregistra în vederea efectuării plății. Termenul de plată a facturii este de maxim 90 de zile de Ia înregistrarea acesteia Ia beneficiar. Plata serviciilor **NU** se va efactua în tranșe și **NU** se vor realiza plăți în avans.

**Documente necesare pentru avizarea plății:**

* Liste participanți curs
* Suport de curs și programa cursului
* Programa și programul sesiunilor finalizate
* Copie și borderou a certificatelor de participare
* Contractul de servicii
* Raportul furnizorului
* Proces verbal de recepție a serviciilor
* Factura fiscală

*Cerințele impuse prin prezentul Caiet de sarcini sunt minimal obligatorii si nu absolva pe ofertanti de responsabilitatea de a realiza si alte sarcini pe care le considera necesare pentru asigurarea calitatii serviciilor furnizate.*

**CADRUL LEGAL CARE GUVERNEAZĂ RELAȚIA DINTRE AUTORITATEA CONTRACTANTĂ ȘI CONTRACTANT (INCLUSIV ÎN DOMENIILE MEDIULUI, SOCIAL ȘI AL RELAȚIILOR DE MUNCĂ)**

Operatorul economic devenit Contractant are obligatia de a respecta în executarea contractului, obligațiile aplicabile în domeniul mediului, social și al muncii instituite prin dreptul Uniunii, prin dreptul național, prin acorduri colective sau prin dispozițiile internaționale de drept în domeniul mediului, social și al muncii enumerate în anexa X Ia Directiva 2014/24

**CONDITII DE MUNCA SI PROTECȚIA MUNCII**

Pe parcursul derulării contractului se vor respecta regulile obligatorii referitoare Ia condițiile de muncă și de protecție a muncii care sunt în vigoare:

• educarea și formarea profesională a personalului;

• cunoașterea riscurilor pentru sănătatea lucrătorilor;

• asigurarea cu echipament individual de protecție în conformitate cu prevederile legale;

• cunoașterea impactului pentru mediu;

**OFERTA VA CONȚINE**

**Documentele de calificare**

Ofertanții care doresc să depună oferta trebuie să dovedească o formă de înregistrare în conformitate cu cerințele legale din țara în care este stabilit operatorul economic, conform art. 173 alin. (1) din Legea nr.98/2016. In domeniul de activitate al acestora trebuie să se regăsească corespondentul CAEN aferent obiectului contractului, respectiv **8559 -** **”Alte forme de învațământ n.c.a.”**

Modalitatea prin care poate fi demonstrată îndeplinirea cerinței:

* Ofertantul va prezenta certificatul de înregistrare
* Ofertantul va prezenta certificat constatator emis de ONRC, care sa fie valabil Ia data prezentării

Ofertantul va transmite în mod obligatoriu, **Formularul A – Scrisoare de înaintare**

**Neincadrarea ofertanților, terților sustinători, asociaților și subcontractanților (dupa caz) în situațiile prevăzute Ia art. 164, 165, 167 si 59. 60 din Legea nr. 98/2016**

Modalitatea prin care poate fi demonstrată îndeplinirea cerinței, se vor prezenta:

* Declarație privind neîncadrarea în situațiile prevăzute Ia art. 164 din Legea nr. 98/2016 privind achizitiile publice, cu modificările ulterioare;
* Declaratie privind neîncadrarea în situațiile prevăzute Ia art. 165 din Legea nr. 98/2016 privind achizițiile publice, cu modificările ulterioare;
* Declarație privind neîncadrarea în situațiile prevăzute Ia art. 167 din Legea nr. 98/2016
* Declarație privind evitarea conflictului de interese în sensul art. 59-60 din Legea nr. 98/2016 privind achizițiile publice, cu modificările ulterioare;

**Tematica sesiunilor de instruire:**

* Concept – Laborator inteligent
* Utilizarea tablei interactive în scop didactic
* Utilizarea de roboți sau kituri robotice în scop educațional
* Utilizarea Ochelarilor VR și aplicabilitatea în scop educațional
* Utilizarea platformelor de conținut educațional (e-learning)
* Noțiuni de bază privind limbajele de programare
* Tehnologia de imprimare/scanare 3D

**Propunerea tehnică**

Se va prezenta o **Oferta tehnică** din care să reiasă:

* Descrierea prestării serviciilor de instruire conform caietului de sarcini. Se va menționa și o scurtă prezentare a societății
* Metodologia de implementare a contractului
* Prezentarea programei de curs
* Declarație privind respectarea legislației privind condițiile de mediu, social și al relațiilor de muncă pe toata durata de îndeplinire a contractului de prestării servicii

În cadrul propunerii tehnice va prezenta care este durata de implementare a proiectului. In propunerea tehnică, se va demonstra îndeplinirea cerințelor minime prevăzute în caietul de sarcini. În propunerea tehnică, se va demonstra îndeplinirea cerințelor minime privind respectarea Manualului de Identitate Vizuală PNRR în cadrul contractului.

Propunerea tehnică se va prezenta astfel încât să se asigure posibilitatea verificării de către comisia de evaluare a corespondenței propunerii tehnice cu cerințele tehnice calitative prevăzute în caietul de sarcini. Ofertele care nu îndeplinesc toate solicitările Caietului de sarcini vor fi considerate neconforme.

In situația în care se constată că anumite elemente ale propunerii tehnice nu corespund cerințelor din Caietul de sarcini, aceasta va fi respinsă ca neconformă. In situația în care un ofertant nu depune propunerea tehnică, se consideră că nu are oferta, drept urmare nu are calitatea de participant la procedură și va fi exclus din aceasta.

**Propunerea financiară**

Propunerea financiară se va realiza pentru serviciile care fac obiectul prezentului caiet de sarcini, și va fi însoțită în mod obligatoriu de:

* **Formularul F1** - de oferta financiară
* **Formularul F2** - centralizatorul de prețuri pentru prestarea serviciilor de formare/instruire, care va conține prețul unitar\*\*\* LEI fără TVA, valoarea totală LEI fără TVA, cu evidențierea distinctă a TVA.

\*\*\*) Având în vedere că această activitate a proiectului nu este una obligatorie pentru cadrele didactice din cadrul **Liceului Teoretic Liviu Rebreanu Turda**, autoritatea contractantă nu poate estima cu exactitate numărul final de participanți.

Astfel, prin oferta financiară, valoarea unitară **va fi calculată în funcție de numărul total de sesiuni de instruire (2 sesiuni)** și nu în funcție de numărul de persoane instruite.